stanford-oval/wikipedia huggingface dataset:
Howard Shelley

Howard Shelley (s. 3. maaliskuuta 1950 Lontoo) OBE on brittiläinen pianisti ja kapellimestari.
Shelley esiintyi ensimmäisen kerran 10-vuotiaana BBC:n televisiossa. Hän valmistui Royal College of Musicista 21-vuotiaana. Vuonna 1972 hän teki debyyttinsä Proms-festivaalilla. Shelley keskittyi Sergei Rahmaninovin musiikkiin erityisesti 1980-luvulla. Hän aloitti vuonna 1982 säveltäjän soolopianotuotannon levyttämisen Hyperion-levymerkille, ja seuraavana vuonna hän esitti sen useiden päivien maratonissa Wigmore Hallissa. Vuosina 1989–1990 Shelley levytti Rahmaninovin pianokonsertot Chandokselle. Pianistina hän on levyttänyt Rahmaninovin lisäksi muiden muassa Muzio Clementin, Cramerin, Clara Schumannin, Friedrich Kalkbrennerin, Henri Herzin ja Ferdinand Hillerin teoksia.
Shelley on pianistina levyttänyt muiden muassa Wolfgang Amadeus Mozartin teoksia, Muzio Clementin kaikki sonaatit, Sergei Rahmaninovin soolopianotuotannon sekä klassismin ja romantiikan kausien konserttoja.
Shelley on kapellimestarina johtanut sekä korokkeelta että koskettimien ääreltä. Hän oli London Mozart Playersin avustavat kapellimestari ja sitten päävierailija 1990-luvun alkupuolella. Hän teki vierailijana esiintymisiä myös esimerkiksi Philharmonia-orkesterin ja Lontoon sinfoniaorkesterin kanssa. Shelley on toiminut Uppsalan kamariorkesterin pääkapellimestarina ja muodostanut lisäksi läheiset suhteet Englannin kamariorkesteriin, Sinfonia Varsoviaan, Camerata Salzburgiin, Orchestra di Padova e del Venetoon, Västerås Sinfoniettaan, St. Gallenin sinfoniaorkesteriin sekä Tasmanian sinfoniaorkesteriin. Kapellimestarina hän on levyttänyt esimerkiksi Louis Spohrin sinfoniat ja Joseph Haydnin Lontoon-sinfoniat.
Shelley sai vuonna 1994 Royal College of Musicin kunniajäsenyyden ja vuonna 2009 Brittiläisen imperiumin ritarikunnan upseerin arvon musiikillisista palveluksistaan. Hän meni naimisiin Hilary Macnamaran kanssa ja sai kaksi poikaa. Poika Alexander Shelley on kapellimestari, jonka johdolla hänen isänsäkin on esiintynyt.
IEM Rio Major 2022

IEM Rio Major 2022 oli järjestyksessään 18. Counter-Strike: Global Offensiven major-turnaus. Se järjestettiin Rio de Janeirossa Brasiliassa 31. lokakuuta – 13. marraskuuta 2022.
Turnauksen voitti Outsiders kaadettuaan Heroicin finaalissa. Turnauksen MVP-tittelin sai Džami ”Jame” Ali.
Höyhensaaret

Höyhensaaret ovat kuvitteellinen paikka, jonne ihmisten sanotaan matkustavan nukkuessaan. Höyhensaaret ovat kauniiden unien ja kuvitelmien paikka. Ilmaus "mennä höyhensaarille" tarkoittaa nukahtamista. Nukkumatin ajatellaan olevan Höyhensaarten asukas.kenen mukaan?
Höyhensaarten esiintymisiä kirjallisuudessa:
Pikku Nemo Höyhensaarilla (engl. Little Nemo in Slumberland), Winsor McCayn uraauurtava sarjakuva
Matka höyhensaarille, Abedi Isabelin lapsille ja nuorille vuonna 2004 kirjoittama kirja
Hyundai H350

| Hyundai H350 |
| --- | --- |

Valmistustiedot
Valmistusmaa:   Algeria  Etelä-Korea  Filippiinit  Turkki  Vietnam
Valmistaja:  Hyundai
Valmistusvuodet:  2014–
Muut nimet:  Hyundai Solati
Korimalli:  pakettiauto pikkubussi
Moottori, voimansiirto ja alusta
Moottori:  R4
Iskutilavuus:  2,5 l
Polttoaine:  diesel
Vetotapa:  takaveto
Vaihteisto:  6-vaihteinen manuaali
Hyundai H350 on Hyundain vuodesta 2014 lähtien valmistama isokokoinen pakettiautomalli. Se on suunniteltu erityisesti Euroopan markkinoita varten, jossa sen tärkeimmät kilpailijat ovat Mercedes-Benz Sprinter ja Ford Transit. Pakettiauton lisäksi H350:stä on saatavana myös 14-paikkainen pikkubussiversio. Kotimaassaan Etelä-Koreassa mallia myydään nimellä Hyundai Solati. Suomeen autoa ei tuoda.
H350:ssä on moottorina 2,5-litrainen turbodiesel, jonka saa joko 150- tai 170-hevosvoimaisena versiona.
Aiheesta muualla

Kuvia tai muita tiedostoja aiheesta Hyundai H350 Wikimedia Commonsissa
Höyhenmätä

Höyhenmädästä kärsivä kultatöyhtökakadu.
Höyhenmätä (PBFD) on erittäin tarttuva virustauti, jota esiintyy papukaijoissa. Se aiheuttaa höyhenten, kynsien ja nokan kasvun epänormaaliutta sekä heikentää linnun immuunijärjestelmää aiheuttaen toissijaisia bakteeri- ja virussairauksia. Höyhenmätään ei ole hoitoa, mutta leviämistä voi estää eristämällä tartunnan saaneet yksilöt terveistä linnuista.
Honfleur

| Honfleur |
| --- | --- |
 Le Vieux Bassin -satama-allas
 vaakuna
 Honfleur
 Koordinaatit: 49°25′08″N, 00°13′59″E 
Valtio:  Ranska
Alue:  Normandia
Departementti:  Calvados
Arrondissementti:  Lisieux
Hallinto:  
 – Pormestari:  Michel Lamarre
Pinta-ala:  
 – Kokonaispinta-ala:  13,67 km²
Korkeus:  +0–117 m
Väkiluku (1999):  8 178
 – Väestötiheys:  598 as./km²
 
 www.ville-honfleur.fr 
Infobox OKVirheellinen NIMI-arvo: 
Honfleur on satamakaupunki Normandiassa, Calvadosin departementissa Ranskassa. Se sijaitsee Seinen suiston etelärannalla. Kaupunki on erityisen tunnettu kauniista vanhasta satamastaan. Kaupungissa sijaitsee myös Ranskan suurin puusta tehty kirkko Sainte-Catherine.
Honfleurin satama on ollut tärkeä kauppapaikka aina 1100-luvulta asti. Nykyään sen merkitystä on vähentänyt lähellä sijaitseva Le Havren moderni satama, mutta Honfleurin satama on edelleen toiminnassa.
Honfleurista Le Havreen johtaa Seinen ylittävä moottoritiesilta, Pont de Normandie.
Kuuluisia honfleurlaisia

Eugene Boudin (1824–1898), taidemaalari
Alphonse Allais (1854–1905), kirjailija
Erik Satie (1866–1925), säveltäjä
Michel Danino (1956–), kirjailija
Christopher Rocancourt (1967–), huijari
Aiheesta muualla

Kuvia tai muita tiedostoja aiheesta Honfleur Wikimedia Commonsissa
Honfleurin kaupungin kotisivut
Kuvia Honfleurista
Honfleur kuvissa
Honfleurin vanha satama
Hyundai Alcazar

| Hyundai Alcazar |
| --- | --- |

Valmistustiedot
Valmistusmaa:   Intia
Valmistaja:  Hyundai
Valmistusvuodet:  2021–
Korimalli:  5-ovinen crossover
Luokka:  J-segmentti
Teknisesti samankaltaisia:  Hyundai Accent (HC) Hyundai Bayon Hyundai i20 (BC3) Hyundai i30 (PD) Hyundai ix25 (SU2) Hyundai Venue Kia Ceed (CD) Kia Sonet Kia XCeed
Tekniset tiedot
Pohjalevy:  Hyundai–Kia K2
Moottori:  R4
Iskutilavuus:  1,5–2,0 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 6-vaihteinen automaatti
Hyundai Alcazar on Hyundain vuodesta 2021 lähtien valmistama crossover-tyyppinen automalli, joka on pidennetty versio Hyundai ix25 -mallista. Auto on saatavana joko kuusi- tai seitsemänpaikkaisena versiona.
Moottorivaihtoehtoina ovat 2,0-litrainen (157 hv) bensiinimoottori ja 1,5-litrainen (113 hv) dieselmoottori. Molempien yhteyteen saa kuusivaihteisen manuaali- tai automaattivaihteiston.
Aiheesta muualla

Kuvia tai muita tiedostoja aiheesta Hyundai Alcazar Wikimedia Commonsissa
Hyundai Elantra

Hyundai Elantra on Hyundain vuodesta 1990 lähtien valmistama alemman keskiluokan automalli. Se tunnetaan joillain markkinoilla myös nimillä Avante tai Lantra. Nykyinen, kuudes sukupolvi esiteltiin vuonna 2015. [lähde? ]
Vuoden 2001 Euro NCAP -kolaritestistä Elantra sai tulokseksi kolme tähteä viidestä.
Hyundai Elantra J1 (1990–1995)
Hyundai Elantra J2 (1995–2000)
Hyundai Elantra XD (2000–2006)
Hyundai Elantra HD (2006–2010)
Hyundai Elantra MD (2010–2015)
Hyundai Elantra AD (2015–)
Aiheesta muualla

Kuvia tai muita tiedostoja aiheesta Hyundai Elantra Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Howard S. Becker

| Howard S>  Becker |
| --- | --- |
 Howard S. Becker
Henkilötiedot
Koko nimi:  Howard Saul Becker
Syntynyt: 18. huhtikuuta 1928 Chicago, Illinois
Kuollut: 16. elokuuta 2023 (95 vuotta) San Fransisco, Kalifornia
Kansalaisuus:  Yhdysvallat
Koulutus ja ura
Väitöstyön ohjaaja:  Everett Hughes
Tutkimusalue:  sosiologia
Aiheesta muualla
Kotisivu
Howard Saul Becker (18. huhtikuuta 1928 Chicago, Illinois – 16. elokuuta 2023 San Fransisco, Kalifornia) oli yhdysvaltalainen sosiologi, joka teki merkittävän uran poikkeavuuden sosiologian tutkimuksessa, taiteen sosiologiassa ja musiikin sosiologiassa. Beckerin vuonna 1963 julkaistu kirja Outsider on luonut perustan leimautumisteorialle. Beckeriä on luonnehdittu symbolisen interaktionismin tai sosiaalisen konstruktionismin harjoittajaksi, vaikka hän ei itse väitettä välttämättä allekirjoittanutkaan. Becker kollegansa Erwing Goffmanin kanssa saivat alkuperäisen Chicagon koulukunnan opetuksen ja heitä tultiin myöhemmin pitämään tärkeänä osana toista Chicagon koulukuntaa. Becker sai urallaan myös Ford Foundation Postdoctoral Research Fellowship -palkinnon Illinoisin yliopistossa. Ennen kuin Becker aloitti opettavan professorin uransa, hän vietti kolme vuotta tutkimusavustajana Stanfordin yliopistossa.
Väitöskirjansa jälkeen Becker kiinnostui taiteen sosiologisesta tutkimuksesta. Hän uskoi, että sosiologinen taidetta tutkiva kenttä ei ollut kovinkaan kehittynyt ja koostui lähinnä tiettyjen taiteilijoiden kontribuutioiden tarkastelusta. Omassa tutkimuksessaan Becker lähestyi taidetta ”kollektiivisena toimintana” ja tutki taidetta ammattina. Taiteen käsite kollektiivisen toiminnan tuotteena on yksi Beckerin tärkeimmistä panoksista taiteen sosiologiassa. Vuonna 1982 julkaistussa Art Worlds -lehdessä Becker kertoo, kuinka taideteos muodostuu monien yksilöiden koordinoinnin kautta. Hänen mukaansa taidetta on miltei mahdotonta luoda ilman jokaista ihmistä, joka tuottaa taiteen rakentamiseen tarvittavaa materiaalia. Becker huomauttaa myös, että työnjako on tärkeä tekijä taideteoksen luomisessa, sillä moni yksittäinen ihminen on mukana esimerkiksi taiteilijan työskentelyvälineiden tuotannossa. Becker korostaa luomistyön kannalta välttämättömien työkalujen lisäksi yhteisten merkitysten tärkeyttä taiteen arvon määrittämisessä. Toisin sanoen Becker uskoo, että ilman yhteistä ymmärrystä työn arvosta, taiteen on vaikea saada sosiaalista resonanssia. Art Worldsissa julkaistujen lisäksi Becker kirjoitti lukuisia esseitä taiteen sosiologiasta. Näistä esseistä kaksi on käännetty ranskaksi; Paroles et Musique ja Propos sur l'art. Vuonna 2006 Becker muokkasi ja osallistui Art of Start-Finish -hankkeeseen, jossa koottiin sosiologisia esseitä, joissa käsitellään kysymystä siitä, miten taiteilijat päättävät työn lopettamisesta.  Kirjoitustensa lisäksi Becker opetti myös taiteen sosiologian kurssia.
Höyhenjärvi

| Höyhenjärvi, Fjærvann |
| --- | --- |
Valtiot:  Venäjä ja Norja
Paikkakunta:  Nikel ja Etelä-Varanki
Koordinaatit:  69°10′20″N, 29°17′12″E
Vesistöalue ja valuma-alueen tietoja
Laskujoki:  Paatsjoki
Mittaustietoja
Pinnankorkeus:  52 m
Pinta-ala:  7,9596 km2 tai 3,3113 km2 
Valuma-alue:  16 008,73 km2 
 fiHöyhenjärvi 
Höyhenjärvi (norj. Fjærvann, ven. Хеюхенъярви) on suvantojärvi Paatsjoen keskijuoksulla Venäjän ja Norjan rajalla. Venäjän puoleinen osa kuuluu Petsamon piirin Nikelin kuntaan ja Norjan puoleinen osa Finnmarkin läänin Etelä-Varangin kuntaan. Venäjälle kuuluva itäosa oli osa Suomelle kuulunutta Petsamon kuntaa vuosina 1920-1944.
Paatsjoki virtaa Hevoskoskea myöten järven eteläpäähän ja jatkaa matkaansa järven pohjoispäästä. Höyhenjärveen laskee idästä Kornettijoki.
Ivalosta Petsamoon johtava entinen Jäämerentie (nykyinen tie P-10) kulkee järven itäpuolitse. Järven länsirantaa kulkee Norjan Paatsjokilaakson tie 885. Järven Norjan puoleisella rannikolla sijaitsevat Nyrudin ja Noatunin kylät. Järven itärannalla sijaitsi Suomen aikana Höyhenjärven kylä, mutta se on nykyisin autio.
Hilarius Sorjonen

Heino Hilarius Sorjonen saapuu oikeuteen 1953.
Heino Hilarius Sorjonen (16. elokuuta 1908 Pielisjärvi  – 3. huhtikuuta 1954 Pyhäjärvi Ul) oli suomalainen rikollinen, joka herätti huomiota 1950-luvun alkupuolella tekemillään kassakaappiryöstöillä. Hänet tunnettiin myös nimellä Hentomielinen Hilarius.
Elämä

Sorjonen varttui Lieksassa kunnan hoidokkina veljensä Viktorin kanssa eräässä maatalossa, jossa heitä kohdeltiin huonosti. Hän oli jonkin aikaa rakennustöissäkin, mutta siirtyi sitten tekemään rikoksia. Sorjonen teki monia aseistettuja ryöstöjä ja karkasi usein vankiloista. Vuonna 1929 Sorjonen tuomittiin Kuopion raastuvanoikeudessa 58 eri varkausrikoksesta. Hän pääsi vankilasta keväällä 1936 ja 13. lokakuuta 1936 hän ryösti Savo-Karjalan Osake-Pankin Viipurin Talikkalan konttorin avustajinaan kaksi miestä. Ryöstön jälkeen Sorjonen matkusti Turkuun, jossa hänet pidätettiin.
8. maaliskuuta 1950 hän suunnitteli ja toteutti rikostoveriensa kanssa Helsingin Vuorimiehenkadun postin ryöstön ja keräsi saaliina 2 miljoonaa silloista markkaa (nykyrahassa 64 000 euroa). Tästä ryöstöstä Sorjonen joutui Turun lääninvankilaan, mutta pakeni sieltä taas 1953.
Illalla 14. tammikuuta 1954 Sorjonen yritti ryöstää Vihdin Säästöpankin konttorin, koska hän oli saanut tietää, että pankin kassaholvissa oli sillä hetkellä useita miljoonia markkoja seuraavana päivänä tapahtuvaa meijeritilien maksua varten.  Sorjonen ei kuitenkaan saanut pankkivirkailijoilta kassaholvin avainta ja joutui poistumaan ilman rahoja. Tapauksessa oli huvittaviakin piirteitä ja siitä uutisoitiin laajalti. Pankinjohtaja Saara Forsiuksen rohkeus vaikutti osittain hänen valintaansa kansanedustajaksi vuoden 1954 eduskuntavaaleissa
Hilarius Sorjonen ampui itsensä huhtikuussa 1954, kun hänen Ul. Pyhäjärven, eli nykyisen Karkkilan, Ahmoolla sijainnut piilopaikkana pitämänsä lato joutui poliisien piirittämäksi.
Kulttuuri

Kirjailija Jussi Kylätasku kirjoitti 1974 Sorjosesta radiokuunnelman "Hentomielinen Hilarius", josta tehtiin myös 1985 näytelmä (ensi-ilta Tampereen Työväen Teatterissa 3. lokakuuta 1985). Vuonna 1987 ohjasi Taavi Kassila kuunnelman ja näytelmän perusteella elokuvan Petos, jossa Hilariusta esitti Paavo Pentikäinen. Elokuvaa varten Juice Leskinen sävelsi ja sanoitti kappaleen "Hilarius Hentomielinen"
Aiheesta muualla

Rohkea ryöstö tuotti lähes 2 milj. mk ryöstäjille Helsingissä, Laatokka, 10.03.1950, nro 57, s. 1, Kansalliskirjaston digitaaliset aineistot
Punapukuista naista suuteli postiryöstöstä tuomittu Waenerberg oikeussalissa - Vuorimiehenkadun juttu oikeudessa, Laatokka, 17.06.1950, nro 136, s. 3, Kansalliskirjaston digitaaliset aineistot
Hopital

Hopital (suom. 'sairaala') voi tarkoittaa:
Sairaalat

Hôpital Ambroise-Paré, sairaala Boulogne-Billancourtissa
Hôpital André Mignot, sairaala Le Chesnayssa
Hôpital Foch, suresneslainen sairaala
Hôpital d’instruction des armées Percy, sairaala Pariisin esikaupungissa Clamartissa
Hôpital Lariboisière, sairaala Pariisissa
Hôpital Raymond-Poincaré, garcheslainen sairaala
Hôpital René-Huguenin, sairaala Ranskan Saint-Cloudissa
Hôpital Sainte-Périne - Rossini - Chardon-Lagache, sairaala Pariisissa
Henkilöt

Guillaume de l'Hôpital, ranskalainen matemaatikko
Matematiikka

l'Hopitalin sääntö, Guillaume de l'Hôpitalin mukaan nimetty menetelmä, jossa raja-arvo lasketaan derivoimisen avulla
Filderstadt

| Filderstadt |
| --- | --- |
 Bonlandenin vanha koulu
 vaakuna
 Filderstadt
 Koordinaatit: 48°40′N, 9°13′E 
Valtio:  Saksa
Osavaltio:  Baden-Württemberg
Piirikunta:  Esslingen
Pinta-ala:  
 – Kokonaispinta-ala:  38,55 km²
Korkeus:  388 m
Väkiluku (30.6.2022):  46 150
 – Väestötiheys:  1 197 as./km²
Postinumero:  70794
Suuntanumero(t):  0711, 07158
 
 www.filderstadt.de 
Infobox OKVirheellinen NIMI-arvo: 
Filderstadt on kaupunki Esslingenin piirikunnassa Baden-Württembergin osavaltiossa Lounais-Saksassa. Siellä oli kesäkuun 2022 lopussa 46 150 asukasta. Filderstadt muodostettiin vuonna 1975 viidestä maalaiskunnasta.
Maantiede

Filderstadt sijaitsee Baden-Württembergin keskiosassa kymmenisen kilometriä Stuttgartin keskustasta etelään. Filderstadt ja koko Esslingenin piirikunta kuuluu Stuttgartin metropolialueeseen. Filder on Esslingenin piirikunnan länsipuoliskon ja Stuttgartin eteläiset kaupunginosat kattava hedelmällinen ylänkö.
Historia

Filderstadt-nimistä kantakaupunkia ei ole olemassa. Filderstadtin historia alkaa vuodesta 1975, jolloin viisi maalaiskuntaa – Bernhausen, Bonlanden, Harthausen, Plattenhardt ja Sielmingen – liitettiin toisiinsa. Niistä tuli kaupunginosia, joihin viitataan usein nimin Filderstadt-Bonlanden, Filderstadt-Bernhausen ja niin edelleen. Filderstadtin alueelta on löydetty jälkiä kivikautisesta asutuksesta. Keskiaikana alueen hallintovalta oli erilaisten kuningas- ja kreivikuntien eturistiriitojen kohteena. Kolmikymmenvuotisessa sodassa alueen kylät kokivat suuria menetyksiä: ruttoon kuoli satoja ihmisiä.
Nykyinen Filderstadtin alue kuului 1800-luvun alusta vuoteen 1918 Württembergin kuningaskuntaan, sen jälkeen Württembergin kansanvaltioon ja vuodesta 1952 alkaen uuteen Baden-Württembergin osavaltioon. Toisen maailmansodan jälkeen alue kuului Yhdysvaltain miehitysvyöhykeeseen. Filderstadtin väkiluku kasvoi vuodesta 1975 vuoteen 2010 lähes 30 prosenttia.
Noin 13 000 asukkaan Bernhausen on Filderstadtin kaupunginosista suurin. Siitä on varhaisin maininta vuodelta 1089. Myöhäisgoottilaisen Jakobus-kirkon vuonna 1442 valmistunut torni on Filderstadtin vanhin hengellinen rakennus. Bernhauseniin rakennettiin lentoasema 1937–1939. Bernhausen valittiin 1970-luvulla uuden Filderstadtin hallintokeskukseksi.
Runsaan 10 000 asukkaan Bonlanden on Filderstadtin toiseksi suurin kaupunginosa. Siitä on varhaisin maininta vuodelta 1269. Bonlandenin keskustaa pidetään Filderin seudun kauneimpana. Bonlandeniin avattiin 1978 elämyskylpylä Fildorado ja siellä sijaitsee myös sairaala Filderklinik.
Runsaan 4 000 asukkaan Harthausen on yksi Saksan neljästätoista saman nimisestä paikkakunnasta. Se mainitaan dokumenteissa ensi kerran 1310-luvulla. Nimi tarkoittaa "Häuser am Wald", eli taloja metsän liepeillä. Filderstadtin kaakkoisosassa sijaitseva Harthausen kasvoi vuoden 1945 jälkeen nopeammin kuin Filderstadtin muut alueet.
Plattenhardt sijaitsee aivan Bonlandenin länsipuolella, ja siitä on varhaisin maininta niin ikään vuodelta 1269. Plattenhardtissa syntyi 1821 Jacob Brodbeck, joka lähti siirtolaiseksi Yhdysvaltoihin, missä hänet tunnetaan liikanimellä "Father of US-Aviation". Plattenhardtissa on 25-metrinen näköalatorni Uhlbergturm.
Sielmingen sijaitsee Bernhausenin itäpuolella ja siitä on varhaisin maininta vuodelta 1274. Sielmingenissä on historiallisesti merkittävä arkkitehtoninen kerrostuma 1500- ja 1600-luvuilta. Paikkakunnalta on löydetty jälkiä alemannien asutuksesta 600-luvulta.
Talous ja liikenne

Filderstadtissa toimii useita teollisuusyrityksiä. Erityisen paljon on keskisuuria autoteollisuuden alihankkijoita. Stuttgartin lentoaseman rahtikeskus sijaitsee Bernhausenin alueella ja siellä toimii noin 70 logistiikka-alan yritystä.
Filderstadtin teollisuusyrityksistä suurimpiin kuuluu Herma, joka valmistaa muun muassa tarraetikettejä.
Filderstadtin rautatieasema sijaitsee Bernhausenissa rataosuudella Stuttgart-Rohr–Filderstadt. Moottoritie BAB 8 kulkee aivan kaupungin pohjoispuolitse. Stuttgartin ja Filderstadtin raja mutkittelee Stuttgartin lentoaseman alueella.
Lähteet ja viitteet

↑  Bevölkerung, Gebiet und Bevölkerungsdichte Statistik-bw.de. Statistisches Landesamt Baden-Württemberg. Viitattu 12.6.2023.
1 2  Bevölkerung der Gemeinden Baden-Württembergs am 30. Juni 2022 (PDF) (s. 6) Statistisches Landesamt Baden-Württemberg. Viitattu 12.6.2023. (saksaksi)
↑  Entfernung von Filderstadt, Baden-Württemberg, Deutschland nach Stuttgart, Baden-Württemberg, Deutschland Entfernungsrechnerkm.com. Viitattu 22.3.2020.
1 2 3 4 5 6  Geschichte & Wappen Filderstadt.de. Stadtverwaltung Filderstadt. Viitattu 23.3.2020.
↑  HERMA – the brand for labels, labellers & self-adhesive material Herma.com. HERMA GmbH. Viitattu 23.3.2020.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin verkkosivut (saksaksi)
Filderstadt, Baden-Württemberg, Saksa — Sunrise, Sunset and Daylength (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Filderstadt
Filderstadtin sijainti Esslingenin piirikunnassa. Pienemmässä kuvassa piirikunnan sijainti Baden-Württembergin osavaltiossa.
Filderstadtin rautatieasema
Käännös suomeksi
Igor Vujačić

Igor Vujačić vuonna 2019.
Igor Vujačić (s. 8. elokuuta 1994 Podgorica, Montenegron ST, Jugoslavia) on montenegrolainen jalkapalloilija, pelipaikaltaan keskuspuolustaja. Hän on pituudeltaan 189-senttimetrinen. Hän on pelannut pääsarjatasolla Montenegron lisäksi Serbiassa. Hän on edustanut kesästä 2019 alkaen serbialaista Partizania.
Vujačić on pelannut Montenegron A-maajoukkueessa 24 ottelua vuodesta 2019 alkaen.
Howard Pyle

Howard Pyle
Merirosvot vaativat lunnaita valtaamassaan kaupungissa. Teoksen Howard Pyle's Book of Pirates kuvitusta.
Howard Pyle (5. maaliskuuta 1853 Wilmington – 9. marraskuuta 1911 Firenze) oli yhdysvaltalainen kuvittaja, taidemaalari ja kirjailija. Pyle teki kirjoja pääasiassa lapsille ja nuorille. Hänen tunnetuimpia teoksiaan ovat vuonna 1883 julkaistu The Merry Adventures of Robin Hood ja postuumisti julkaistu Howard Pyle's Book of Pirates.
Pyle opiskeli New Yorkin Art Students League –koulussa, jossa hän herätti huomiota Albrecht Dürerin tyylin mukaan tehdyillä viivapiirustuksillaan. Pylen vuosisadan vaihteessa tekemät lehti- ja kirjankuvitukset kuuluvat art nouveau -aikakauden parhaisiin. Lastenkirjoissaan Pyle kirjoitti omia tarinoitaan lapsille sekä kertoi uudelleen klassisia vanhoja satuja. Monet Pylen satukirjat ovat klassikkoja niiden elävien ja historiallisesti tarkkojen kuvitusten ansiosta. Myöhemmällä iällään Pyle maalasi muraalimaalauksia, muun muassa vuonna 1906 The Battle of Nashville -muraalin Minnesotan St. Paulin State Capitol -rakennukseen. Pyle matkusti Italiaan opiskellakseen vanhojen mestarien taidetta ja kehittyäkseen maalarina, mutta kuoli kesken matkansa Firenzessä vuonna 1911.
Pyle oli myös merkittävä opettaja. Vuonna 1894 hän alkoi opettaa kuvittamista Drexel Institute of Art, Science and Industryssa, nykyisessä Drexel Universityssä. Vuonna 1900 Pyle perusti taidekoulun, Brandywine Schoolin, jossa opiskelivat muun muassa Maxfield Parrish ja N. C. Wyeth.
Pylen kirjoja

The Merry Adventures of Robin Hood (1883)
Otto of the Silver Hand (1888)
Jack Ballister’s Fortunes (1895)
Pepper & Salt (1886)
The Wonder Clock (1888)
The Garden Behind the Moon (1895)
The Story of King Arthur and His Knights (1903)
The Story of the Champions of the Round Table (1905)
The Story of Sir Launcelot and His Companions (1907)
The Story of the Grail and the Passing of King Arthur (1910)
Howard Pyle's Book of Pirates (1921, kokoelma aiemmin julkaistuja kuvituksia)
Fatima Meer

Fatima Meer (12. elokuuta 1928 — 12. maaliskuuta 2010) oli eteläafrikkalainen kirjailija, tutkija, käsikirjoittaja, ja merkittävä apartheidin vastainen poliittinen aktivisti.
Varhaiselämä

Fatima Meer syntyi Durbanissa, nykyisen KwaZulu-Natalin suurimmassa kaupungissa yhdeksänhenkiseen perheeseen. Hänen isänsä, joka oli Indian Viwes -sanomalehden päätoimittaja, sai hänet tiedostamaan maassa vallinneen rotusyrjinnän. Meer kävi koulun Durban Indian Girls High Schoolissa, jonka jälkeen hän kävi yliopistoa University of Witwatersrandissa jossa hän oli trotskilaisen ryhmän jäsen, sekä University of Natalissa, jossa hän valmistui sosiologian maisteriksi.